b'\n_START_ARTICLE_\nARA Almirante Ir\xc3\xadzar (Q-5)\n_START_PARAGRAPH_\nARA Almirante Ir\xc3\xadzar (Q-5) je velik argentinski ledolomilec, ki ga je Argentinska vojna mornarica uporabljala za aktivnosti na svojem antarkti\xc4\x8dnem ozemlju._NEWLINE_Zgrajen je bil na Finskem, v Helsinkih februarja 1978, ime pa je dobil po viceadmiralu Juli\xc3\xa1nu Ir\xc3\xadzarju. Med falklandsko vojno je slu\xc5\xbeil kot bolni\xc5\xa1ka ladja. V incidentu leta 2007 se je vnel po\xc5\xbear v elektri\xc4\x8dnem generatorju in ladjo delno uni\xc4\x8dil, vse od takrat ledolomilec ni v uporabi._NEWLINE_Projekt popravila in prenove je kontroverzen v Argentini, saj po sedmih letih in porabljenih (prera\xc4\x8dunano) 650 milijonih dolarjev leta 2014 \xc5\xa1e vedno ni bil kon\xc4\x8dan. V to ceno ni v\xc5\xa1tet stro\xc5\xa1ek najema ruskih ledolomilcev za nujno oskrbovanje opori\xc5\xa1\xc4\x8d na Antarktiki v vmesnem \xc4\x8dasu.'